Carlos Sastre
<s>Karlos Sastre (; 22. april 1975.) je bivši španski profesionalni biciklista u periodu od 1998. do 2011.</s><s>Sa timom Sakso bank, u kome je proveo 6 godina, osvojio je Tur de Frans 2008. godine, što mu je najveći uspeh u karijeri.</s><s>Sastre nikad nije bio pozitivan na doping testu niti je bio umešan u bilo kakvu istragu vezanu za doping.</s>

<s>Karijera</s>

<s>Početak karijere 
Kad je Sastre bio mali, profesionalni biciklista Francisko Ignjacio San Roman je živio u njihovoj kući, pre nego je postao amater, Sastrea je trenirao otac.</s>

<s>Prvi profesionalni ugovor potpisao je 1997. godine sa timom ONC, gde je uglavnom služio kao radnik i zabilježio je tek po neku pobedu, sve dok nije pokazao svoju snagu u brdima i osvojio brdsku klasifikaciju na Vuelta a Espanji 2000. godine i završio je na osmom mestu u generalnom plasmanu.</s><s>2001. osvojio je jednu etapu na Vuelta Burgos trci.</s>

<s>2002. godine prešao je u tim CSC i prve sezone nije uspio da ostvari pobedu, dok su mu najznačajniji rezultati peto mesto na turu Romandije i deseto mesto na Tur de Fransu.</s>

<s>2003. godine pobedio je na jednoj etapi  na Tur de Fransu i završio je na devetom mestu u generalnom plasmanu.</s><s>Pre početka 2004. godine, Sastre i lider tima SCS Ivan Baso, trenirali su u Bostonu kako bi popravili hronometarske sposobnosti, što je pomoglo Sastreu da osvoji osmo mesto na Tur de Fransu i šesto mesto na Vuelta a Espanji.</s>

<s>2005. godine došao je na Tur de Frans kao prvi pomoćnik Ivanu Basu i završio ga je na 21 mestu.</s><s>Nakon Tura, bio je lider tima na Vuelta a Espanji, gde je konačno uspio da osvoji podijum, završivši treći, iza Denisa Menjšova i prvobitnog pobednika, Roberta Erasa.</s><s>Erasu je kasnije pobeda oduzeta zbog pozitivnog doping testa i pripala je Menjšovu, dok je Sastreu pripalo drugo mesto, što mu je bio najveći uspeh u dotadašnjoj karijeri.</s>

<s>2006 
2006. godine, vozio je sva tri grand tura. na Điro d'Italiji pomagao je Ivanu Basu da osvoji, a sam je završio na 43 mestu.</s><s>Plan je bio da Sastre bude Basov pomoćnik i na Tur de Fransu, ali dan pre početka Tura, tim SCS je suspendovao Basa zbog umešanosti u doping, što je omogućilo Sastreu da bude lider, a ovaj je to u potpunosti iskoristio.</s><s>Sastre je bio dobar u brdskim etapama i pre hronometra na etapi 19, bio je drugi, 14 sekundi iza Oskara Pereira.</s><s>Hronometar je završio na 20 mestu i izgubio dosta vremena.</s><s>Na kraju je završio četvrti, iza pobednika Flojda Landisa, Oskara Pereira i Andreasa Kludena.</s><s>Kasnije je Landisu oduzeta pobeda zbog dopinga i Sastreu je pripalo treće mesto.</s><s>Na Vuelta a Espanji osvojio je četvrto mesto.</s>

<s>2007 
2007. godine, Sastre je imao još jednu uspešnu grand tur sezonu.</s><s>Na Tur de Fransu osvojio je četvrto mesto, 7 minuta iza pobednika Alberta Kontadora, dok je na Vuelta a Espanji osvojio drugo mesto, 3'31" iza pobednika Denisa Menjšova.</s>

<s>2008 
Na Tur de Fransu 2008. godine, Sastre je bio jedan od favorita, uz Australijanca Kadela Evansa, Španca Alehandra Valverdea i Rusa Denisa Menjšova.</s><s>Pored njih, tu su bili i Sastreovi suvozači, braća Šlek.</s>

<s>Sastre je bio prilično rezervisan u prvom delu Tura, njegov suvozač, Frenk Šlek je uzeo lidersku majicu nakon etape 15.</s><s>Na 17 etapi, Sastre je pokazao svoju klasu, pobedivši na Alp du Ezu sa preko dva minuta ispred Kadela Evansa, uzevši majicu od Frenka Šleka, koji je tada bio minut i po iza.</s><s>Sastre je znao da su i on i braća Šlek loši hronometraši i da ova prednost možda ne bude dovoljna, ali uspeo je da pobedi Tur sa 58 sekundi ispred Evansa.</s><s>Endi Šlek je osvojio klasifikaciju za najboljeg mladog vozača, a tim CSC je bio najbolji tim na Turu.</s>

<s>Sastre je pokušao da osvoji i Vueltu, ali je završio na trećem mestu.</s><s>Na kraju sezone nije uspio da se dogovori oko ugovora i napustio je SCS tim.</s>

<s>2009—2011 
2009. godine prešao je u švajcarski Servelo Test Tim (), gdje se zadržao jednu sezonu Na Điro d'Italiji, pobedio je na kraljevskoj etapi, koja je trajala sedam sati.</s><s>Sastre je pobedio i na etapi 19, takođe iz bega.</s><s>Na kraju je osvojio drugo mjesto na Điru, iza nekadašnjeg suvozača, Ivana Basa.</s><s>Na Turu je završio tek na 16. mjestu.</s><s>2010. godine, zabeležio je još dva završetka u top 10, sedmo mjesto na Điru i osmo na Vuelti, Tur je završio na 20. mjestu.</s><s>Ukupno je bio 15 puta u top 10 na tri grand tura.</s><s>2010. osvojio je treće mesto na klasiku San Sebastijan.</s><s>Karijeru je završio 2011. godine u pro-kontinentalnom timu Geoks, sa kojim je osvojio treće mesto na Turu Austrije.</s><s>Vozio je i Điro i završio ga na 30 mestu, a Vuelta a Espanju na 20 mestu.</s><s>Zadnju pobedu ostvario je na Kriterijumu Ovijeda 2011. godine.</s>

<s>Spoljašnje veze</s>

<s>Zvanični veb-sajt
 Profil na biciklističkoj arhivi
 Rezultati Karlosa Sastrea na Tur de Fransu</s>

<s>Španski biciklisti
Španski olimpijci
Biciklisti na Olimpijskim igrama 2008.</s><s>Pobjednici Tour de Francea
Pobjednici brdske klasifikacije Tour de Francea
Pobjednici brdske klasifikacije Vuelta a Españe</s>

